Dorthe Skappels datter ut mot Jan Thomas: - Mamma er dritlekker
I tirsdagens utgave av Se og Hør får «God kveld Norge»-profilen asset påskrevet av «motepoliti» Jan Thomas. Han gir programlederen terningkast tre for et par røde sko og matchende smoking fra svenske Acne, som også superstjernen Rihanna har vist seg i: «Snittet fra Acne er nok bedre til en langt yngre dame (..) når man sammenligner deg med Rihanna kommer du til kort, fordi hun er så mye mer urban og rocka», skriver kjendisstylisten. Kritikken faller ikke i smak hos Dorthes datter Maria. Onsdag publiserte hun bildet fra bladet på sin åpne Instagram-profil, som har over 7000 følgere, med denne meldingen til kjendisstylisten:Jan Thomas har selv stylet Dorthes datter ved flere anledninger, og sier til VG at han synes det er leit hvis hun tar kritikken personlig. - Jeg angriper aldri noen personlig. Dette er konstruktiv kritikk. Jeg har mange års erfaring som stylist, og det er faktisk jobben min å gi slik kritikk, sier han til VG. Stylisten håper ikke hverken Dorthe eller Maria bærer nag på grunn av antrekksdommen. - Både Dorthe og jeg er gamle ringrever i denne bransjen, så jeg håper ikke hun blir lei seg. Jeg håper heller at hun tar til seg den konstruktive kritikken, sier Jan Thomas.Han holder imidlertid fast på at antrekket ikke holder til mer enn terningkast tre. - Acne her en urban, løs og litt hengslete stil og denne dressen passer bedre til noen i 20-årene. Dorthe har en fantastisk kropp, men den kommer ikke fram i denne dressen. Hun burde valgt en knallrød dress fra Valentino eller Gucci i stedet, for å få et mer elegant preg, sier stylisten og fortsetter: - Det hender jo jeg har lyst på klær fra for eksempel Acne selv, men jeg har innsett at jeg trenger et annet snitt. Skoene arresterte jeg henne også på, for de var helt grusomme, punktum finale.I dommen over antrekket roser jan Thomas TV 2-programlederen for både hår og sminke, og han understreker at han fortsett er stor fan av Dorthe. Derfor reagerte han selv på Se og Hør-forsiden, som bruker tittelen «Du er ingen Rihanna, Dorthe!». - Jeg reagerte veldig da jeg så det. Det er ikke mine ord, så akkurat det utsagnet representerer ikke mitt syn på noen måte, holder han fast på.Jan Thomas innrømmer dessuten at han selv hadde gått i forsvarsposisjon dersom noen kritiserte den han selv er mest glad i - ektemannen Christopher Mørch Husby. - Hvis noen hadde sagt at Christopher ikke var pen hadde jeg forsvart han herfra til månen, så jeg forstår at Maria reagerer. Sånn er det bare når det er noen man er glad i som blir plukket på. - Samtidig husker jeg at Dorthe sa til meg at jeg «virret for mye» under innspillingen av TV-programmet Happy Day, noe jeg tok til meg og gjorde noe med - så nå gir jeg et råd tilbake til henne, avslutter Jan Thomas.
Maria Skappel Holtzweiler (26) slår tilbake mot kjendisstylist Jan Thomas Mørch Husby (44), etter at han slaktet Dorthe Skappels (49) antrekk på TV 2-fest i helgen.